Una de les noves possessions austríaques després de la Guerra de Successió Espanyola van ser els Països Baixos austríacs, anteriorment espanyols. Eugeni va ser nomenat governador d'aquesta àrea, i més tard va arribar a ser regent dels Estats austríacs a Itàlia. Només dos anys després del final de la guerra contra França, Eugeni va conduir els exèrcits austríacs durant la tercera Guerra austroturca (1716-1718), a la qual van participar molts militars autriacistes, com Ermengol Amill i Moliner, exiliats després de la Caiguda de Barcelona (1714). Gràcies a la victòria a la batalla de Petrovaradin, Hongria va ser alliberada dels turcs i la fortalesa de Belgrad va ser conquerida per Eugeni el 22 d'agost de 1717, en prendre-la amb un inesperat pont sobre un dic. Aquesta victòria va ser commemorada amb la tradicional cançó "Prinz Eugen, der edle Ritter" (Príncep Eugeni, el noble cavaller) i es va commemorar amb la fundació de la cerveseria Timişoreana. La Batalla de Belgrad va conduir al Tractat de Passarowitz. Al final de la seva vida, Eugeni va lluitar a la seva última guerra, la Guerra de Successió de Polònia.